cyanic-selkie/wikianc huggingface dataset:
ఎరుకల
ఉప జాతులు
కోరమ, కోరభ, కానిమాను, కనిహేలు, ఇతర పేర్లతో పిలువబడుచున్న కాణి చెప్పు వారు కూడా ఎరుకుల జాతికి చెందిన వారు.
( పరస /సతుబడి ఆంధ్రప్రదేశ్  పల్నాడు జిల్లా నకరికల్లు ) చర్లపల్లి / సాతుపడి. తెలంగాణ. సూర్యాపేట కూతాటి / కావాడి. తెలంగాణ శ్రీరాముల / కావాడీ. తెలంగాణ
మతం
ఎరుకుల ప్రజలు హిందు దేవతలైన, శివుడు, వెంకటేశ్వరుడు, నరశింహస్వామి, నారాయణుడు, రాముడుని ఆరాధిస్తారు., పోలిమేర దేవతలైన అంకమ్మ, కోల్లపుర, సుంకలమ్మ, పోలేరమ్మ, ఎల్లమ్మ, మొదలగు గ్రామ దేవతలను ఆరాధిస్తారు. ఎరుకల కుల దైవం నంచారి దేవత. ప్రజలు ప్రకృతి దేవతలైన సూర్యుడు, చంద్రుడు, అగ్నిని పూజిస్తారు.హిందు పండగలను ఆచరిస్తారు. సంక్రాంతి, శివరాత్రి, శ్రీరామనవమి, దసారా,ఉగాది పండగలను ఆచరిస్తారు. కొన్ని ప్రాంతాలలో హిందు ఆలయాలలోనికి అనుమతి నిరాకరించుట వలన చెట్లు వద్ద రాతి బోమ్మలు, మట్టి బోమ్మలు పెట్టుకోని ఆరాధిస్తారు. ఎక్కువమంది ప్రజలు హిందు మతాన్ని పాటిస్తారు. ఐతే ఇప్పుడిప్పుడే మిషనరీల ప్రభావంతో క్రైస్తవమతం చొచ్చుకు వస్తుంది. క్రైస్తవులుగా మారిన కూడా తమ స్వంత గుర్తింపుతో క్రైస్తవ మతము (లేక) పాటించే విధానము ద్వారా తమ ప్రత్యేకతను కాపాడుకోంటున్నారు.
ఆహర అలవాట్లు
ఎరుకుల ప్రజలు మాంసహరులు, బియ్యము, పప్పు దినుసులు ఆంధ్ర ప్రాంతాలలో భుజిస్తారు. రాగి జావ, బియ్యము రాయలసీమ, తెలంగాణ ప్రాంతాలలో భుజిస్తారు.సాంప్రదాయకముగా చాపలు అల్లటము, పశు పోషణ, పందుల పెంపకము, బుట్టలు తయారు చేయటము, చీపుర్లు తయారు చేయటము తమ వృత్తిగా కొనసాగిస్తారు., చిన్నచిన్న వ్యాపారాలు చేస్తారు. ఎరుకుల స్త్రీలు భవిష్యత్తు వాణి (సోది) చెప్పటములో ప్రత్యేకముగా ఉంటారు, కుటుంబ పాలనలో తెలివిగా ఉంటారు.
కుల వర్గీకరణ
ఆంధ్ర ప్రదేశ్ షెడ్యూల్డు తెగల జాబితాలో 33వ కులం. గిరిజన తెగలలో ఈనాడు ఎరుకలు సాంఘికంగా బలమైన తెగ. ఎరుకలమ్మలు సోది చెప్పేవారు. స్టూవర్టుపురం, కప్పరాళ్ళతిప్ప, సీతానగరం (తాడేపల్లి) పల్నాడు జిల్లా నేకరికల్లు   గ్రామాలు ఈ తెగ ప్రజల ఆధిపత్యంలో ఉన్నాయి. ఎరుకల భాష తమిళ భాషకు దగ్గరగా ఉంటుంది.
ఆకివీడు ప్రాంతంలో తెలగపాముల కుటుంబాలు ఎరుకల వారితో సంబంధ బాంధవ్యాలు కలిగి ఉన్నారు. వీరిని ఎరుకల కులస్తులుగా గుర్తించి షెడ్యూల్డు తెగల రిజర్వేషన్ సదుపాయం కల్పించాలని కోరుతున్నారు. నాలుగైదు తరాలు నుంచి పూర్తిగా దొంగతనాలు పైనే జీవించిన వీరి పిల్లలు ఉన్నత చదువులకు కూడా వెళుతున్నారు.
ఇతర పఠనాలు
వర్గం:తెగలు వర్గం:కులాలు
మాదాసు నాగయ్య
వేదం నాగయ్యగా ప్రేక్షకులకు సుపరిచితుడైన మాదాసు నాగయ్య తెలుగు సినిమా నటుడు. అనేక ఆర్ధిక ఇబ్బందులతో ఇండస్ట్రీలోకి అడుగు పెట్టిన నాగయ్య ఆనతి కాలంలోనే పలు చిత్రాల్లో వివిధ పాత్రలలో నటించాడు. 2021 మార్చి 27న అనారోగ్యంతో మరణించాడు.
జీవిత విశేషాలు
మాదాసు నాగయ్య గుంటూరు జిల్లా నకరికల్లు మండలం దేచవరం గ్రామానికి చెందినవాడు. మొదట్లో అతను గొడుగులు అమ్ముకుని జీవించేవాడు. అతను ‘వేదం’ చిత్రంతో ఈయన సినీ పరిశ్రమకు పరిచమయ్యారు. తరువాత 30 చిత్రాలలోనటించాడు. వేదం సినిమాలో అతని నటన మంచు గుర్తింపు పొందింది. ఆ సినిమాలో అతను చెప్పిన సంభాషణ "పద్మ మన పైసలు దొరికాయే..  నీ బిడ్డ సదువుకుంటాడే" ప్రజలకు ఎప్పటికీ గుర్తుండిపోతుంది. ఆ సినిమాలో చిన్నపాటి రోల్ లో కనిపించినా తన వయసుకు తగ్గ పాత్రలో అద్భుతంగా నటించాడు. ఈ సినిమాలోగుర్తింపు పొందిన తరువాత అతను "వేదం" నాగయ్యగా సుపరిచితుడయ్యాడు. అతను కొంత కాలంగా అనారోగ్యంతో బాధపడుతూ గుంటూరు జిల్లా, నకరికల్లు మండలం దేచవరంలో 2021 మార్చి 27న తన 75 సంవత్సరాల వయస్సులో మరణించాడు. అతనికి కుమారుడు, కుమార్తె ఉన్నారు.
మరణం
వేదం నాగయ్య భార్య అనారోగ్యంతో కన్నుమూయడంతో మానసికంగా కృంగిపోయిన ఆయన మానసిక బాధతో అనారోగ్యం పాలై గుంటూరు జిల్లా దేచవరంలోని తన నివాసంలో మరణించాడు.
పురస్కారాలు
వేదం సినిమాలో పల్లెటూరిలో వృద్ధుడిగా ఆయన చేసిన ఆ పాత్రకు నంది అవార్డును అందుకున్నాడు.
బాహ్య లంకెలు
వర్గం:2021 మరణాలు వర్గం:తెలుగు సినిమా నటులు వర్గం:నంది ఉత్తమ సహాయనటులు
ఇస్లావత్ రామచందర్ నాయక్
ఇస్లావత్‌ రామచందర్‌ నాయక్‌ తెలంగాణ రాష్ట్రానికి చెందిన ఉద్యమకారుడు, రాజకీయ నాయకుడు. ఆయన 2022 ఆగష్టు 4న తెలంగాణ రాష్ట్ర గిరిజన ఆర్థిక సహకార సంస్థ చైర్మన్‌గా నియమితుడయ్యాడు.
మూలాలు
వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు
పేజీ
తెలుగులో దీనిని "పుట" అందురు. తెలుగు నిఘంటువు ప్రకారం దీని అర్థం "పొరట", "కాగితమందొకవైపు".
వ్యుత్పత్తి
"పేజీ" అనే పదం లాటిన్ పదం "పాజినా" నుండి వచ్చింది, అనగా "వ్రాతపూర్వక పుట, షీట్". దీని అర్థం "దీర్ఘచతురస్రాకారాన్ని ఏర్పరచుకునే తీగల వరుసను సృష్టించడం" అనే మునుపటి అర్ధం నుండి వచ్చింది. లాటిన్ పదం పాగినా పంగేరే అనే క్రియ నుండి ఉద్భవించింది, అంటే ద్రాక్షతోటలను నాటేటప్పుడు సరిహద్దులను తొలగించడం.
మూలాలు
వర్గం:కాగితం
కవిస్రమాట్
మూలాలు
వర్గం:2021 తెలుగు సినిమాలు
పరావర్తన చెందించని ఫిల్మ్స్
thumbnail ఫిల్ం వ్యతికరణం దృగ్విషయం యొక్క ఒక ముఖ్యమైన అనువర్తనం, దృక్ కటకాల ఉపరితలాల పై పరావర్తనం చెందించని పూతలను ఏర్పరచడం.
ఫ్రెనెల్ సమీకరణాలు అనుసరించి, పరావర్తనం, వక్రీభవనం చెందని కిరణాల కంపన పరిమితులు వరుసగా ar, atలు అని అనుకొందాం.
ar= { (μ1-μ2) / (μ1+μ2) }*a
at= { (2μ1) / (μ1+μ2) }*a
iపతన కాంతి తీవ్రత అనుకుందాం. పరావర్తనం, వక్రీభవనం చెందిన కాంతి కిరణాల తీవ్రతలు వరుసగా ir, it లని అనుకొందాం. అప్పుడు
ir= [ (μ1-μ2/ (μ1+μ2) ]2*i
హైదరాబాదు నగర పోలీసులు
పునర్వ్యవస్థీకరణ
జనాభా వేగంగా పెరుగుతుండడంతో నేరాలు కూడా క్రమంగా పెరుగుతున్నాయి. దాన్ని దృష్టిలో ఉంచుకొని 1981లో నగర పోలీసు వ్యవస్థను తిరిగి ఏర్పాటు చేశారు. జివో నెం. 341 ప్రకారం హోమ్ (పోల్. డి) విభాగం, తేదీ: 1981-05-30 న ఇది స్థాపించబడింది:
పరావర్తన చెందించని ఫిల్మ్స్
it=[ (2μ1) / (μ1+μ2) ]2 *i
గాలి-గాజు తలాలకు μ1=1, μ2=1.5, ir=0.041, ir/i=0.04 లేదా 4%.దీనిని అనుసరించి 4% పతన కాంతి మాత్రమే పరావర్తనం చెందింది. 96% పతన కాంతి ప్రసారం అయింది. ప్రతిబింబం తీక్షణతకు సంబంధించి, దృశా పరికరాలలో పరావర్తన కాంతికి ఉపయోగం లేదు. సంయుక్త సూక్ష్మదర్శిని, దూరదర్శిని, కెమెరా కటకాల మొదలైన దృశా పరికరాలలో కటకాల సముదాయం ఉపయోగిస్తారు. ఆవర్ణ వస్తు కటక దూరదర్శినిలో నాలుగు కటకాలు ఉండినట్లయితే, పతన కాంతిలో 30% పరావర్తనం చెందుతుంది. మిగిలిన 70% మాత్రమే ప్రసారం అవుతుంది. దృశా పరికరాలలో పరావర్తన తలాలు పెరగడం కారణంగా, ప్రసారిత కాంతి తీవ్రత ఎక్కువగా తగ్గిపోతుంది. కాబట్టి ఈ పరావర్తన ద్వారా ప్రప్తించే నష్టాలను తగ్గించడానికి కటక తలాలను సరియైన మందం గల పారదర్శక పదార్ద ఫిల్మ్లను కటకాల పై అతికిస్తారు. ఈ ఫిల్ంను పరావర్తనం 'ప్రదర్శంచని ఫిల్మ్' అంటారు. ఈ విధంగా పరావర్తనం చెందించ ఫిల్మ్ల ద్వారా ఒక తలం పరావర్తన ప్రక్రియను తగ్గించడాన్ని "బ్లూమింగ్" అంటారు.
హైదరాబాదు నగర పోలీసులు
అంతర్జాలం
2014, డిసెంబరు 16న హైదరాబాదు పోలీసులు హైదరాబాదు నగరంలోని పోలీస్ స్టేషన్ల కోసం ఫేస్బుక్ పేజీలను ప్రారంభించారు. సైబర్ క్రైమ్ లకు సంబంధించిన నేరాలకోసం ప్రజలు ఈ పేజీలను ఉపయోగించుకోవచ్చు.
పరావర్తన చెందించని ఫిల్మ్స్
మూలాలు
Non-reflective graphic surface
వర్గం:భౌతిక శాస్త్రం
హైదరాబాదు నగర పోలీసులు
స్కోచ్ అవార్డు 2021
ఈ శాఖకు 4 డిసెంబరు 2022న వర్చువల్‌ పద్ధతిలో జరిగిన స్కోచ్‌ సమ్మిట్‌-2021 లో ప్రతిష్ఠాత్మక స్కోచ్‌ పురస్కారం వరించింది. ప్రజామిత్ర పోలీసింగ్‌లో భాగంలో చేపట్టిన ‘ప్రీ-రిక్రూట్‌మెంట్‌ ట్రైనింగ్‌ ప్రోగ్రాం’కు ‘పోలీస్‌, భద్రతా’ విభాగంలో ఈ అవార్డు దక్కింది.
మూలాలు
వర్గం:తెలంగాణ పోలీసు వర్గం:తెలంగాణ ప్రభుత్వ సంస్థలు వర్గం:1847 స్థాపనలు
హెంక్ స్టాలింగ
హెంక్ స్టాలింగ ఆమ్‌స్టర్‌డామ్‌లో ఉన్న ఒక డచ్ మల్టీడిసిప్లినరీ సమకాలీన కళాకారుడు.
జీవిత చరిత్ర
హెంక్ స్టాలింగ, 1962లో జన్మించాడు, 1993 లో ఆమ్‌స్టర్‌డామ్‌లోని రిట్‌వెల్డ్ అకాడమీ నుండి పట్టభద్రుడయ్యాడు,   అదే సంవత్సరం స్టూడియో స్టాలింగాను స్థాపించాడు. 1998 నుండి, స్టూడియో మేనేజింగ్ పార్టనర్ అన్నేమరీ గలానీ సహ-యాజమాన్యంలో ఉంది.
స్టాలింగ దృశ్య భాష ఒక డి స్టిజ్ల్, జపనీస్ ఆర్కిటెక్చర్, మినిమల్ ఆర్ట్ కాన్సెప్టువల్ ఆర్ట్‌లో పాతుకుపోయింది. స్టాలింగ మునుపటి రచనలు పారిశ్రామిక ఉత్పత్తి అవగాహన, దాని కార్యాచరణ అర్థాన్ని సవాలు చేస్తాయి.
బాహ్య లింకులు
వర్గం:1962 జననాలు వర్గం:జీవించే ప్రజలు వర్గం:డచ్ శిల్పులు వర్గం:డచ్ సమకాలీన కళాకారులు వర్గం:ఆమ్స్టర్డ్యామ్ నుండి కళాకారులు
అనురాధ టికె
అనురాధ టికె భారతీయ మహిళా శాస్త్రవేత్త. ఆమె ఇండియన్ స్పేస్ రీసెర్చ్ ఆర్గనైజేషన్ (ఇస్రో)  ప్రత్యేక కమ్యూనికేషన్ ఉపగ్రహాల ప్రాజెక్ట్ డైరెక్టర్ గా పనిచేస్తుంది. జీసాట్ -12, జీసాట్ -10 ఉపగ్రహాల ప్రయోగాలపై ఆమె పనిచేసింది. ఇస్రోలో సీనియర్ మహిళా శాస్త్రవేత్త అయిన ఆమె 1982 లో ఆ సంస్థలో చేరింది. ఆమె ఇస్రోలో శాటిలైట్ ప్రాజెక్ట్ డైరెక్టర్ అయిన మొదటి మహిళ.
నీల్ ఆర్మ్‌స్ట్రాంగ్ చంద్రునిపైకి దిగడం ఆమెను చాలా ఆకర్షించింది. టెలివిజన్ సౌకర్యం లేని ఆ రోజుల్లో ఆమె తల్లిదండ్రులు, ఉపాధ్యాయుల నుండి చంద్రయానం గురించి  తెలుసుకుంది.
జీవిత చరిత్ర
అనురాధ టికే 1961 లో బెంగుళూరు, మైసూర్ రాష్ట్రంలో (ఇప్పుడు కర్ణాటక ) జన్మించింది. ఆమె బెంగళూరులోని విశ్వవిద్యాలయ విశ్వేశ్వరయ్య కాలేజ్ ఆఫ్ ఇంజనీరింగ్ నుండి ఎలక్ట్రానిక్స్ లో బ్యాచిలర్ పట్టా పొందారు. ఆమె సహ విద్యార్థులకు అభిరురులకు భిన్నంగా భారతదేశంలో తన వృత్తిని కొనసాగించడానికి నిర్ణయించుకుంది.
కెరీర్
అనురాధ టికే ఇస్రో శాటిలైట్ సెంటర్‌లో ఇండియన్ జియోసాట్ ప్రోగ్రామ్ డైరెక్టర్‌గా పనిచేస్తుంది. టెలికాం, డేటా లింక్‌లకు కీలకమైన జియో-సింక్రోనస్ ఉపగ్రహాల ప్రాంతంలో ఆమె పనిచేస్తుంది. 2011 జూలై 15 న సతీష్ ధావన్ అంతరిక్ష కేంద్రం నుండి ఇస్రో కమ్యూనికేషన్ ఉపగ్రహం జిసాట్ -12 ఉపగ్రహాన్ని అంతరిక్షంలోకి అభివృద్ధి చేయడంలో, ప్రయోగించడంలో ఆమె కీలక పాత్ర పోషించింది. ఆమె 20 మంది ఇంజనీర్ల సాంకేతిక బృందాన్ని పర్యవేక్షించి, నాయకత్వం వహించింది. ఆల్-ఉమెన్ రీసెర్చ్ టీమ్‌లో భాగంగా,ప్రమోదా హెడ్జ్, అనురాధ ప్రకాష్‌లతో కలిసి, ఆమె హాసాన్‌లోని ఇస్రో యొక్క మాస్టర్ కంట్రోల్ ఫెసిలిటీ (ఎంసిఎఫ్) నుండి జిసాట్ -12 ను దాని తుది కక్ష్యలోకి మార్చింది.
GSAT-12 తో పనిచేసిన తరువాత,అనురాధ టికే 2012 సెప్టెంబరులో చాలా పెద్ద కమ్యూనికేషన్ ఉపగ్రహమైన GSAT-10ను ప్రయోగించారు.
ప్రాజెక్ట్ డైరెక్టర్‌గా, ఆమె GSAT-9, GSAT-17, GSAT-18 కమ్యూనికేషన్ ఉపగ్రహాల ప్రయోగాన్ని కూడా పర్యవేక్షించింది. ఇండియన్ రిమోట్ సెన్సింగ్, ఇండియన్ రీజినల్ నావిగేషన్ శాటిలైట్ సిస్టమ్ ప్రోగ్రామ్‌లకు ప్రాజెక్ట్ మేనేజర్,డిప్యూటీ ప్రాజెక్ట్ డైరెక్టర్,అసోసియేట్ ప్రాజెక్ట్ డైరెక్టర్‌గా కూడా ఆమె పనిచేసింది. ఆమె ప్రత్యేకత ఉపగ్రహ చెక్అవుట్ వ్యవస్థలు,ఇది అంతరిక్షంలో ఉన్నప్పుడు ఉపగ్రహం యొక్క పనితీరును గమనిస్తుంది. ఇప్పుడు,ఇస్రోలో సీనియర్-మోస్ట్ ఉమెన్ ఆఫీసర్‌గా,అనురాధ అక్కడ పనిచేసే మహిళలందరికీ,అందులో భాగం కావాలనుకునే ఇతరులకు ప్రేరణగా మారింది.
కొత్లాకజియన్
భౌగోళికం, జనాభా
కొత్లాకజియన్ (Kotla Kazian) (244) అన్నది Amritsar జిల్లాకు చెందిన Ajnala తాలూకాలోని గ్రామం, ఇది 2011 జనగణన ప్రకారం 92 ఇళ్లతో మొత్తం 502 జనాభాతో 64 హెక్టార్లలో విస్తరించి ఉంది. సమీప పట్టణమైన Ajnala అన్నది 5 కి.మీ. దూరంలో ఉంది. గ్రామంలో మగవారి సంఖ్య 269, ఆడవారి సంఖ్య 233గా ఉంది. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37331.
విద్యా సౌకర్యాలు
సమీపబాలబడులు (Chamyuri) గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది సమీపమాధ్యమిక పాఠశాలలు (Chamyuri) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Chamyuri) గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Ajnala) గ్రామానికి 10 కిలోమీటర్ల కన్నా దూరంలో ఉంది సమీప"ఆర్ట్స్, సైన్స్, కామర్సు డిగ్రీ కళాశాలలు" (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Ajnala) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రం గ్రామానికి 10 కిలోమీటర్ల కన్నా దూరంలో ఉంది సమీపప్రాథమిక ఆరోగ్య కేంద్రాలుగ్రామానికి 5 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలు గ్రామానికి 10 కిలోమీటర్ల కన్నా దూరంలో ఉంది సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపఆసుపత్రిగ్రామానికి 5 కిలోమీటర్ల లోపే ఉంది. సమీపపశు వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపసంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది సమీపకుటుంబ సంక్షేమ కేంద్రాలు గ్రామానికి 10 కిలోమీటర్ల కన్నా దూరంలో ఉంది
ప్రైవేటు వైద్య సౌకర్యాలు
గ్రామంలో 2 డిగ్రీలు లేని వైద్యుడుఉన్నాయి గ్రామంలో 1 "సంప్రదాయ వైద్యులు, నాటు వైద్యులు"ఉంది
తాగు నీరు
శుద్ధిచేసిన కుళాయి నీరుగ్రామంలో ఉంది శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 నుంచి 10 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లు గ్రామానికి 10 కిలోమీటర్ల కన్నా దూరంలో ఉంది ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారి గ్రామానికి 10 కిలోమీటర్ల కన్నా దూరంలో ఉంది. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవే గ్రామానికి 10 కిలోమీటర్ల కన్నా దూరంలో ఉంది. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డుగ్రామానికి 5 కిలోమీటర్ల లోపే ఉంది.. గ్రామం ఇతర జిల్లా రోడ్డుతో అనుసంధానం కాలేదు.సమీపఇతర జిల్లా రోడ్డు గ్రామానికి 10 కిలోమీటర్ల కన్నా దూరంలో ఉంది.
సమీపనీటితో బౌండ్ అయిన మెకాదం రోడ్డు గ్రామానికి 10 కిలోమీటర్ల కన్నా దూరంలో ఉంది సమీపప్రయాణానికి అనువైన నీటి మార్గం గ్రామానికి 10 కిలోమీటర్ల కన్నా దూరంలో ఉంది
మార్కెటింగు, బ్యాంకింగు
ఏటియంగ్రామంలో లేదు.సమీపఏటియం గ్రామానికి 10 కిలోమీటర్ల కన్నా దూరంలో ఉంది వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘంగ్రామంలో లేదు.సమీపవ్యవసాయ ఋణ సంఘంగ్రామానికి 5 నుంచి 10 కిలోమీటర్ల లోపే ఉంది. స్వయం సహాయక బృందంగ్రామంలో లేదు.సమీపస్వయం సహాయక బృందం గ్రామానికి 10 కిలోమీటర్ల కన్నా దూరంలో ఉంది పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంత గ్రామానికి 10 కిలోమీటర్ల కన్నా దూరంలో ఉంది వ్యవసాయ మార్కెటింగ్ సొసైటీగ్రామంలో లేదు.సమీపవ్యవసాయ మార్కెటింగ్ సొసైటీ గ్రామానికి 10 కిలోమీటర్ల కన్నా దూరంలో ఉంది
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 10 కిలోమీటర్ల కన్నా దూరంలో ఉంది అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 10 కిలోమీటర్ల కన్నా దూరంలో ఉంది ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో లేదు.సమీపఆశా (గుర్తింపు పొందిన సామాజిక ఆరోగ్య కార్యకర్త) గ్రామానికి 10 కిలోమీటర్ల కన్నా దూరంలో ఉంది ఆటల మైదానం గ్రామంలో లేదు.సమీపఆటల మైదానం గ్రామానికి 5 నుంచి 10 కిలోమీటర్ల లోపే ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో లేదు.సమీపఅసెంబ్లీ పోలింగ్ స్టేషన్ గ్రామానికి 10 కిలోమీటర్ల కన్నా దూరంలో ఉంది జనన & మరణ రిజిస్ట్రేషన్ కార్యాలయంగ్రామంలో లేదు.సమీపజనన & మరణ రిజిస్ట్రేషన్ కార్యాలయం గ్రామానికి 10 కిలోమీటర్ల కన్నా దూరంలో ఉంది
విద్యుత్తు
విద్యుత్ సరఫరాగ్రామంలో ఉంది.
భూమి వినియోగం
కొత్లాకజియన్ (Kotla Kazian) (244) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
మూలాలు
వర్గం:అమృత్ సర్ జిల్లా గ్రామాలు
మాతా అమృతానందమయి
thumb మాతా అమృతానందమయి (జననం: 1953 సెప్టెంబరు 27) భారతదేశంలోని తమిళనాడులోని కోయంబత్తూరులో ఉన్న అమృత విశ్వ విద్యాపీఠం అనే ప్రైవేటు విశ్వవిద్యాలయమునకు ఛాన్సలర్. ఈమె అసలు పేరు సుధామణి ఇడమాన్నేల్. ఈమె ఒక హిందూ ఆధ్యాత్మిక నేత, బోధకురాలు. ఈమెను "అమ్మ", "అమ్మాచి" అని కూడా పిలుస్తారు. మానవతా కార్యక్రమాలు ద్వారా ఈమె ప్రసిద్ధి చెందారు. 1953లో కేరళ రాష్ట్రంలోని కొల్లామ్ జిల్లాలో అలప్పాడ్ పంచాయితీలో ఉన్న పారాయకాడవు (ఇప్పుడు కొందరు ఈ గ్రామాన్ని అమృతపురిగా గుర్తిస్తున్నారు) అనే కుగ్రామంలో ఈమె జన్మించారు. మాతా అమృతానందమయి 'ది స్టేట్ ఆఫ్ న్యూయార్క్, యూనివర్శిటీ' గౌరవ డాక్టరేట్ కోసం ఎంపికయ్యారు. న్యూయార్క్‌లో జరిగిన గ్రాడ్యుయేషన్ వేడుకలో అమ్మ‌కు గౌరవ డాక్టరేట్ లభించింది. మాతా అమృతానందమయి చేసిన మానవతా సేవలకు గౌరవ డాక్టరేట్‌ను ప్రదానం చేసినట్లు ఛాన్సలర్ డాక్టర్ స్టీవెన్ డీసెట్ వీడియో కాన్ఫరెన్స్‌లో తెలిపారు.
కౌతారం రైల్వే స్టేషను
కౌతారం రైల్వే స్టేషను భారతీయ రైల్వేలు పరిధిలోని చిన్న రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో గుడ్లవల్లేరుకు దగ్గరలో కౌతారంలో పనిచేస్తుంది. కౌతారం రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది గుడివాడ-మచిలీపట్నం శాఖా రైలు మార్గము మీద ఉంది. ఇది దేశంలో 1913వ రద్దీగా ఉండే స్టేషను.
బయటి లింకులు
వర్గం:కృష్ణా జిల్లా రైల్వేస్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
రూహి సింగ్
రూహి దిలీప్ సింగ్ (జననం 12 అక్టోబర్ 1990) భారతదేశానికి చెందిన మోడల్, సినిమా నటి. ఆమె 2020లో టైమ్స్ "50 డిజైరబుల్ ఉమెన్ ఆఫ్ 2020" జాబితాలో టాప్ 10లో చోటు సంపాదించుకుంది.
షణ్ముఖ సుబ్రహ్మణ్యేశ్వరుడు
షణ్ముఖ సుబ్రహ్మణ్యేశ్వరుడు: శివపార్వతులకు జన్మించిన కుమారుడు సుబ్రహ్మణ్యేశ్వర స్వామి. సుబ్రహ్మణ్యస్వామికి అనేక పేర్లుకలవు. అవి స్కందుడు, కార్తికేయుడు, కుమారస్వామి, శరవణభవుడు, షణ్ముఖుడు, దండాయుధుడు, దండాయుధపాణి, సుబ్బారాయుడు వంటివి అనేకము కలవు. సుబ్రహ్మణ్యేశ్వరుడు మయూరము (నెమలి) వాహనముగాగలవాడు. ఆయన తనచేతియందు పార్వతీదేవిచే ప్రసాదింపబడిన దండాయుధమును అనగా శక్తి ఆయుధమును కలిగియుండును. సుబ్రహ్మణ్యేశ్వరస్వామికి ఇద్దరు భార్యలు కలరు. వారిలో ఒకరు వల్లి, మరియొకరు దేవసేన. పూర్వకాలం తారకాసురుడు అనేరాక్షసుడు శివునిగురించి ఘోరమైన తపస్సు చేసి శివుని మెప్పించి శివుని ఆత్మలింగాన్ని సంపాదించెను. ఆ ఆత్మలింగాన్ని వేరెవరూ దొంగిలించకుండా ఉండేందుకు దానిని తన దేహమునందు భద్రపరచుకొని తనకుగల వర గర్వముతో దేవతలను, మునులను, ప్రజలను హింసించుచుండెను. అపుడు దేవతలందరూ విష్ణుమూర్తిని శరణువేడగా శివపార్వతులకు జన్మించిన కుమారునివల్ల తారకాసురుని వధించవచ్చునని విష్ణుమూర్తి అభయమిచ్చెను. దేవతలు ధ్యాననిమగ్నుడైయున్న శివునిపైకి మన్మధుని ప్రయోగించిరి. మన్మధుడు శివునిపైకి పూలబాణమును ప్రయోగించగా శివునిలో పార్వతీదేవిపట్ల అనురక్తి ఏర్పడెను. తరువాత ఈ విషయమును తెలుసుకున్న శివుడు తనమూడవకంటిని తెరచి మన్మధుని భస్మము చేసెను. శివుని అనురక్తి మరియు క్రోధమువల్ల ఏర్పడిన అగ్నిజ్వాలల వేడిమిని అగ్నిదేవుడుకూడా తట్టుకొనలేక ఆఅగిజ్వాలలను శరవణ అటవీప్రాంతములో గల శరవణ గంగానదినందు గంగలోకలిపెను. అపుడు గంగనుండి ఆరుగురు శిశువులు జన్మించిరి. ఆ ఆరుగురు శిశువులను ఆరుగురు కృత్తికలు(కార్తులు) పాలిచ్చి పెంచిరి. కృత్తికలు పెంచుటవల్ల కార్తికేయులని పిలచిరి. అపుడు పార్వతీదేవి ఆ ఆరుగురు శిశువులను ఒకేశరీర భాగమునకు ఆరు ముఖములుగల బాలునిగా రూపొందించి అతనిని స్కందుడని పిలచెను. శివాంశతో శివపార్వతులకు జన్మించిన ఆబాలకుడే కుమారస్వామి. ఆయనే సుబ్రహ్మణ్యేశ్వర స్వామి. పెరిగిపెద్దవాడైన తరువాత కుమారస్వామి తారకాసురుని వధించెను. శరవణగంగలో పుట్టుటవల్ల శరవణభవుడని పేరువచ్చెను. ఆరుముఖములు కలిగియుండుటవల్ల షణ్ముఖుడని పేరువచ్చెను. తమిళనాట ఈయనను "మురుగన్" అని పిలుస్తారు. కందస్వామి, ఆరుముగం అనికూడా పిలుస్తారు. అమలాపురంలో శ్రీ వల్లీదేవసేనా సమేత సుబ్రహ్మణ్యేశ్వరస్వామి ఆలయంకలదు. ప్రతియేటా మార్గశిరశుద్ధ షష్ఠినాడు సుబ్రహ్మణ్యేశ్వరస్వామి తీర్థం అత్యంత ఘనంగా జరుగుతుంది. ఈతీర్థంలో బెల్లపుపాకంతో చేసిన జీళ్ళు అత్యంత రుచిని మరియు ప్రాముఖ్యతను కలిగిఉంటాయి. ఆలయంఎదురుగాగల రెండుమూడు షాపులవాళ్ళు ఏడాదిపొడుగునా జీళ్ళను తయారుచేస్తారు. అమలాపురం సమీపంలో ఎ.వేమవరం అనుగ్రామం కలదు. ఇక్కడ కూడా శ్రీ వల్లీదేవసేనా సమేత సుబ్రహ్మణ్యేశ్వరస్వామి ఆలయంకలదు.ఈ ఆలయంముందు సుమారుగా 40 అడుగుల ఎత్తుగల సుబ్రహ్మణ్యేశ్వరస్వామి బొమ్మ అందరినీ విశేషంగా ఆకర్షిస్తుంది.
వేటపాలెం రైల్వే స్టేషను
వేటపాలెం రైల్వే స్టేషను  (స్టేషన్ కోడ్: VTM) భారతదేశం లోని ఆంధ్ర ప్రదేశ్ రాష్ట్రంలోని బాపట్ల జిల్లా లోని వేటపాలెం పట్టణంలో ఉంది. ఇది దక్షిణ మధ్య రైల్వే జోన్ యొక్క విజయవాడ రైల్వే డివిజను నిర్వహణలో ఉంది. ఈ స్టేషన్ చెన్నై, బిలాస్పూర్, పూరి, తిరుపతి, విశాఖపట్నం, విజయనగరం, నిజామాబాద్, ఆదిలాబాద్, సికింద్రాబాద్, భీమవరం, విజయవాడకు అనుసంధానించబడింది. ఇది భారతదేశంలో 1462 వ అత్యంత రద్దీ అయిన రైల్వే స్టేషను.
చరిత్ర
విజయవాడ-చెన్నై లింక్ 1899 సం.లో స్థాపించబడింది.. చీరాల-ఏలూరు విభాగం 1980-81 సం.లో దీని విద్యుద్దీకరణ జరిగింది.
చెలికాని రామారావు
చెలికాని వెంకట రామారావు (జులై 15, 1901 - సెప్టెంబరు 25, 1985) (ఆంగ్లం:Chelikani Ramarao) భారత స్వాతంత్ర్య సమరయోధుడు, హేతువాది, సోషలిస్టు. 20 వ శతాబ్దపు భారతదేశ చరిత్రలోని ఉజ్వల అధ్యాయాలకు ప్రతీకగా నిలుస్తారు. మానవత, నిజాయితీ, వినమ్రత, విస్పష్టమైన నిబద్ధత మొదలైన విశిష్ట లక్షణాలతో ఆయన తన కాలంనాటి సమాజాన్ని ఎంతగానో ప్రభావితం చేశారు. వివేకానందుని బోధనలు, బ్రహ్మ సమాజ ఉద్యమం, రఘుపతి వెంకటరత్నం గారి శిష్యరికం, స్వతంత్ర పోరాటం, జైలు జీవితం, హరిజనసేవ, స్త్రీ జనోద్దరణ, కమ్యూనిస్టు ఉద్యమం, పార్లమెంటు సభ్యత్వం, వైద్యసేవ మొదలైన అంశాలకు ఆయన ఒక వాహిక లాగా నిలవడమే గాక వాటిపై తనదైన ముద్ర వేశారు.
జీవిత విశేషాలు
ఈయన జులై 15, 1901లో నారాయణస్వామి, సూరమ్మ దంపతులకు తూర్పు గోదావరి జిల్లా పిఠాపురం సమీపంలోని కొందెవరంలో జన్మించారు. సంఘ సంస్కరణోద్యమాలు, సాయుధ విప్లవోధమాలు జరుగుతున్న తూర్పుగోదావరి జిల్లాలోణి అద్వితీయమైన వాతావరణం ప్రభావం బాల్యం నుండే ఆయన పై చెరగని ముద్ర వేసింది. ముఖ్యంగా పిఠాపురం రాజావారి వ్యక్తిత్వం చిన్నతనంలోనే రామారావును విశేషంగా ఆకట్టుకుంది. రాజావారి సహాయం తోనే రామారావు ఎస్.ఎస్.ఎల్.సి పరీక్షలు రాసి ఉన్నత పాఠశాలలో ప్రథముడిగా ఇలిచాడు ఉన్నత పాఠశాల జీవితం లోనే స్వదేశీ ఉద్యమం వైపు మొగ్గు చూపిన రామారావు కాలేజీ చదువుకోసం కాకినాడ వెళ్ళేనాటికి థియోసాఫికల్ సొసైటీ కార్యక్రమాల వైపు ఆకర్షితులయ్యారు. దేశం పరిపాలనలో మగ్గిపోతుంటే సుఖంగా కూర్చుని చదువుకోవడం సాంఘిక ద్రోహమని 1921, జనవరి 26న చదువుకు స్వస్తి చెప్పి ఇల్లొదిలి విశాలమైన ప్రజా జీవితం లోకి ప్రవేశించారు. జాతీయ ఉద్యమంలో చేరాడు. 1922లో రాజమండ్రిలో మొదటిసారి జైలు శిక్షను అనుభవించాడు. 1924లో కాకినాడలో జరిగిన అఖిల భారత కాంగ్రేసు మహాసభలో వాలంటరీ కమాండర్ గా పనిచేసాడు. 1926-30 నిజాం సంస్థానంలో M&S చదివి, అక్కడి, సంస్కరణోద్యమాలతో సంబంధాలు నెలకొల్పాడు. 1930లో ఉప్పు సత్యాగ్రహంలో పాల్గొన్నాడు. 1931లో డాక్టరు డిగ్రీ పట్టా పొందారు.తరువాతి రోజుల్లో సర్ రఘుపతి వెంకటరత్నం నాయుడు గారి బ్రహ్మ సమాజ సిద్ధాంతాలు ఆయనను బాగా ఆకర్షించాయి. తెలుగునాట సాంఘిక విప్లవానికి, సాంస్కృతిక పునరుజ్జీవనానికి నాయకత్వం వహించిన కందుకూరి వీరేశలింగం పంతులు కూడా ఆయనను ఎంతగానో ప్రభావితం చేశారు. 1934 లో కందుకూరి దగ్గర పెరిగిన డాక్టర్ కమలమ్మను రామారావు గారు కులాంతర వివాహం చేసుకున్నారు. కాకినాడలో వైద్యవృత్తిని నిర్వహించాడు. ఇంకా జిల్లా హరిజన సంఘ అధ్యక్షులుగా 1935 లో వ్యవహరించాడు. ఈయన డాక్టరుగా 1937 నుండి రంగూన్లో ఉన్నాడు. 1948-1952లలో ప్రివెంటివ్ డిటెన్షన్ చట్టము ప్రకారం అరెస్టు కాబడి, కడలూరు జైలులో శిక్ష అనుభవించాడు. 1952లో కాకినాడ పార్లమెంటు సభ్యునిగా తొలి లోక్‌సభకు సి.పి.ఐ (కమ్యూనిస్టు పార్టీ ఆఫ్ ఇండియా) అభ్యర్థిగా ఎన్నికైనాడు. 1957, 1962లలో తిరిగి కాకినాడ నియోజకవర్గము నుండి సి.పి.ఐ అభ్యర్థిగా లోక్‌సభకు పోటీచేసినా గెలుపొందలేదు. రామారావు 84 సంవత్సరాల నిండైన సార్థక జీవితాన్ని గడిపి సెప్టెంబరు 25, 1985న దివంగతులైనాడు.
కమ్యూనిష్టు వాదిగా
తాను నమ్మిన ఆశయాలను మనసా వాచా కర్మణా ఆచరించి తరువాత తరాలకు ఆదర్శప్రాయుడైన మహానుభావుడు ఆయన. తన దగ్గర వైద్యం చేయించుకున్న బీదసాదల నుంచి ఏవిధమైన రుసుమూ తీసుకోకుండా ఖర్చులకోసం తిరిగి వారికే కొంత డబ్బు ముట్టచెప్పేవారు. మూర్తీభవించిన సౌజన్యంతో జీవితంలో కడదాకా కష్టజీవుల అభ్యున్నతికోసం కృషిచేసిన డాక్టర్ రామారావు గారు చరిత్రలో ఒక "లిజెండరీఫిగర్"గా నిలిచిపోతారు. స్వాతంత్ర్యోద్యమ కాలంలో మహాత్మా గాంధీ ఆయనను బాగా ఆకర్షించారు. ఆయన ప్రభావంతో రాజకీయాల్లోకి ప్రవేశించిన డాక్టర్ రామారావు గారి జీవితంలో సంభవించిన విప్లవ పరిణామక్రమంలో చివరకు ఆదర్శ కమ్యూనిస్టుగా మారారు.
స్వాతంత్ర్య పోరాటంలో..
1921 లో కాకినాడ కళాశాలలో చదువుతుండగా గాంధీజీ పిలుపునందుకొని బ్రిటిష్ సామ్రాజ్యవాదులకు వ్యతిరేకంగా పాఠశాలలు, కోర్టులు బహిష్కరిస్తూ సాగిన సత్యాగ్రహ ఉద్యమంలోకి ప్రవేశించారు. రామారావుగారు స్వతంత్ర పోరాటంలోకి దూకడం ఇంట్లో పెద్దవారికి యిష్టంలేదు. ఆ సందర్భంలో ఆయన సహాయ నిరాకరణోద్యమంలో పాలుపంచుకోవడానికి ఇల్లు విడిచి వెళ్ళిపోతూ వారి పెద్ద అన్నయ్యగారికి 25-1-1921 తేదీన రాసిన ఒక ఉత్తరంలోని ఈక్రింది భాగాలను గమనిస్తే డాక్టర్ చెలికాని చిత్తశుద్ధి, ఉద్యమంపట్ల వారి అవగాహన మనకు అర్ధమవుతాయి.
తన ఉద్యమ ప్రవేశం గురించి రామారావుగారు ఒక ఇంటర్ వ్యూలోఇలా చెప్పారు.
డాక్టర్ చెలికాని 1922 మార్చి నెలలో చట్టధిక్కరణ నేరానికి ఒక సంవత్సరం రాజమండ్రి జైలులో నిర్భంధించబడ్డారు. అక్కడ నీలకంఠ బ్రహ్మచారి అనే విప్లవకారునితో పరిచయమైంది.అతని ద్వారానే రామారావుగారు రష్యా విప్లవం గురించీ లెనిన్ గురించీ ముఖ్యమైన విషయాలెన్నో తెలుసుకున్నారు.
జైలు నుంచి విడుదలయ్యాక బులుసు సాంబమూర్తి, మొసలికంటి తిరుమలరావుగార్లతో కలిసి జిల్లా కాంగ్రెస్ సంఘం అభివృద్ధికి ఆయన ఎంతో కృషిచేశారు. ప్రభుత్వంవారు కాకినాడలో బంగారువారి సత్రంలో ఉండే పట్టణ కాంగ్రెస్ కార్యాలయాన్ని రూపుమాపి, ఎవరైనా కాంగ్రెస్ ఆఫీసుకు ఇల్లు ఇస్తే ఆ యింటి యజమానికి జైలు శిక్ష విధింపబడుతుందని దండోరా వేయించారు. అలాంటి క్లిష్టపరిస్థితుల్లో శ్రీమతి పెద్దాడ కామేశ్వరమ్మ, వేదాంతం వెంకట కృష్ణయ్య మొదలైన వారితో కలసి రామారావుగారు ధైర్యంగా కాంగ్రెస్ ఆఫీసు తిరిగి ప్రారంభించారు. 1923 లో కాకినాడలో జరిగిన అఖిలభారత కాంగ్రెసు మహాసభల ఆహ్వాన సంఘంలో ప్రధానమైన బాధ్యతలు నిర్వహించారు. 1925 నుంచి ఉదృతంగా ఖాదీ ప్రచారంలో కూడా పాల్గొన్నారు. జాతీయ దృక్పధంతో విద్యనేర్పాలనే ఉద్దేశంతో బందరులో స్థాపించబడ్డ జాతీయ కళాశాల నిధులకోసం చందాలు వసూలుచేశారు.
1930 లో హైదరాబాదు మెడికల్ కాలేజీలో చదువుతూ 15 రోజులలో పరీక్షలున్నా లక్ష్యపెట్టకుండా- కళాశాల వదలిపెట్టి తూర్పుగోదావరి జిల్లాలో ఉప్పు సత్యాగ్రహంలో పాల్గొన్నారు. ఆ ఉద్యమంలో బులుసు సాంబమూర్తి, దుర్గాబాయ్ దేశ్‌ముఖ్, మొసలికంటి తిరుమలరావు లతో కలిసి పనిచేశారు. 1930-31 శాసనోల్లంఘనోద్యమంలో పాల్గొని కాకినాడలో హిందూ స్థానీ సేవాదళ్ శిక్షణాశిబిరానికి కెప్టెన్ గా ఉండి చట్టధిక్కరణ నేరానికి తిరిగి ఒకటిన్నర సంవత్సరాలు రాజమండ్రి జైలులో శిక్ష అనుభవించారు. అప్పుడు బెంగాలీ డిటెన్యూలతో పరిచయం ఏర్పడింది. వారిదగ్గర కమ్యూనిస్టు మూలసూత్రాల గురించి వివరంగా తెలుసుకుని ఆ సిద్ధాంతాల వలన ఎంతో ప్రభావితులయ్యారు.
డా.రామారావు తూర్పు గోదావరి జిల్లాలో హరిజన ఉద్యమంలో కూడా ఎంతో చురుకుగా పనిచేశారు. 1935 నుంచి జిల్లా హరిజన సేవా సంఘానికి అధ్యక్షులుగా ఉన్నారు. జిల్లాలో మొట్టమొదటి హరిజన హాస్టల్ ను నిర్వహించారు. అప్పటిలో ఆయన మద్దూరి అన్నపూర్ణయ్య వంటి కాంగ్రెస్ సోషలిస్టు పార్టీకి చెందిన ప్రముఖులతో సన్నిహిత సంబంధాలు కలిగి వుండేవారు.
1939 లో సుభాస్ చంద్రబోస్ కాకినాడ వచ్చినప్పుడు గాంధీ అనుయాయులంతా ఆయన రాకను వ్యతిరేకించారు. అప్పుడు బోస్ సభకు రామారావు గారు హాజరై ఆసభ విజయవంతంగా జరిగేందుకు తోడ్పడ్డారు. తరువాత డాక్టర్ చెలికాని కమ్యూనిస్టుగా మారి రాష్ట్రంలో కమ్యూనిస్టు ఉద్యమ నిర్మాణంలో ప్రముఖ పాత్ర వహించారు. 1940 లో రామచంద్రపురంలో వైద్య వృత్తిలో స్థిరపడి ప్రజాసేవ చేస్తూ దీనజన బాంధవుడిగా పేరుపొందారు. కామ్రేడ్ పుచ్చలపల్లి సుందరయ్య వంటి ప్రముఖ నాయకులెందరో రామారావుగారి యింట్లో ఆశ్రయం పొందారు. అనేకమంది పార్టీ ముఖ్యులు నెలల తరబడి వైద్యసహాయం పొందారు.
స్వతంత్రం వచ్చిన తర్వాత కాంగ్రెస్ హయాంలో కూడా డాక్టర్ గారికి నిర్భంధం తప్పలేదు. కడలూరు జైలులో పార్టీ కార్యకర్తలు నిరాహార దీక్షలు చేసినప్పుడు తన ఆరోగ్యాన్ని కూడా లెక్కచెయ్యకుండా రాత్రింబవళ్ళు వారి గురించి ఎంతో శ్రమపడ్డారు. జైలులో కూడా ఆనాటి రాజకీయ ఖైదీల న్యాయమైన హక్కులకోసం పోరాటాలు సాగించారు. స్వాతంత్ర్యోద్యమకాలంలోనూ, ఆ తరువాతి కాలంలోనూకూడా డాక్టర్ చెలికాని అనేక సంవత్సరాలు రాజమండ్రి, బళ్ళారి, కోరాపుట్, కడలూరు జైళ్ళలో తీవ్ర నిర్భంధానికి గురై ఆరోగ్యాన్ని కోల్పోయారు. గేస్ట్ర్రిక్ అల్సర్ కి గురైన డాక్టర్ గారికి ఒకసారి పెద్ద ఆపరేషన్ జరిగింది.
తరువాతి కాలంలో క్షయవ్యాధితో పాడైన ఒక ఊపిరితిత్తిని తొలగించారు. ఈరెండు ఆపరేషన్లూ శారీరకంగా డాక్టర్ రామారావు గారిని ఎంతో దెబ్బతీశాయి. అయినా ఆయనలోని విప్లవ కార్యదీక్ష ఏమాత్రం కుంటుపడలేదు.
1952 లో జరిగిన ఎన్నికలలో కాకినాడ పార్లమెంటు నియోజకవర్గం నుంచి కమ్యూనిస్టు పార్టీ ఆఫ్ ఇండియా అభ్యర్థిగా పోటీచేసి గెలుపొందారు. అనారోగ్యంతో శానిటోరియంలో ఉన్న రామారావుగారు ప్రచారంలో పాల్గొనక పోయినా ఆ ఎన్నికలలో మొసలికంటి తిరుమలరావు, బులుసు సాంబమూర్తి మొదలైన హేమాహేమీలపై విజయం సాధించారు. శ్రామికజన పక్షపాతిగా ఆయన తనవాణిని లోక్ సభలో సమర్ధవంతంగా వినిపింపచేశారు. సభ దృష్టికి ఆయన తీసుకువచ్చిన ఎన్నోసమస్యలకు సంబంధించి పండిట్ నెహ్రూ వంటి ప్రముఖుల ప్రశంసలు అందుకున్నారు. 1956లో లోక్ సభ స్పీకర్ అనంతశయనం అయ్యంగార్ నాయకత్వంలో చైనా పర్యటించిన అధికార ప్రతినిధివర్గంలో సభ్యునిగా డాక్టర్ చెలికాని చైనా అధ్యక్షుడు మావోతో సహా ముఖ్యనాయకులందరినీ కలిసి చర్చలు జరిపారు.
రామారావుగారి జీవనసహచరి కమలమ్మగారు 1976 లో మరణించే ముందు ఒక సంవత్సరం పైగా అనారోగ్యంతో మంచంమీద కదలలేని స్థితిలో ఉండిపోయారు. ఆ సంవత్సర కాలమూ రామారావుగారు ఆమె దగ్గరే ఉండి సపర్యలు చేస్తూ కంటికి రెప్పలా చూసుకున్నారు. "ఇంతమంది ఉండగా ఈ వయసులో మీకెందుకు శ్రమ?" అన్న ప్రశ్నకు ఆయన ఇచ్చిన జవాబు గుండెను కదిలిస్తుంది. "జీవితమంతా రాజకీయాలలో మునిగిన నేను భర్తగా ఆవిడకు న్యాయం చేకూర్చలేకపోయాను. ఈ స్థితిలో ఆవిడకు సేవచేయ్యడం నా బాధ్యత!"అన్నారు. ఆర్థిక సంబంధాలు బెడిసికొడితే భార్యాభర్తలే పరస్పరం విరోధులుగా మారుతున్న ఈ దౌర్భాగ్యపు వ్యవస్థలో డాక్టర్ రామారావుగారి జవాబు ఆయనలోని ఉదాత్తమైన జీవితాదర్శాన్ని తెలియచేస్తుంది.
యితర లింకులు
వర్గం:1901 జననాలు వర్గం:1985 మరణాలు వర్గం:స్వాతంత్ర్య సమర యోధులు వర్గం:1వ లోక్‌సభ సభ్యులు వర్గం:తెలుగువారిలో స్వాతంత్ర్య సమర యోధులు వర్గం:కమ్యూనిస్టు నాయకులు వర్గం:తూర్పు గోదావరి జిల్లా స్వాతంత్ర్య సమర యోధులు వర్గం:తూర్పు గోదావరి జిల్లా హేతువాదులు వర్గం:తూర్పు గోదావరి జిల్లా నుండి ఎన్నికైన లోక్‌సభ సభ్యులు
నడింపల్లి కృష్ణంరాజు
నడింపల్లి కృష్ణంరాజు ప్రముఖ తెలుగు చలనచిత్ర నిర్మాత. ఇతడు నవతా కృష్ణంరాజుగా ప్రసిద్ధుడు. ఇతడు తూర్పుగోదావరి జిల్లా, అమలాపురం మండలానికి చెందిన వన్నె చింతలపూడి గ్రామంలో ఒక సంపన్న భూస్వాముల కుటుంబంలో జన్మించాడు. ఇతడు ఏలూరులో డిగ్రీ చేశాడు. హైస్కూలులో చదువుతున్నప్పుడే ఇతనికి సాహిత్యం పట్ల అభిరుచి ఏర్పడింది. ఎం.ఎన్.రాయ్, రస్సెల్ ల తాత్విక చింతనను అలవరచుకుని అభ్యుదయవాదిగా గుర్తింపు పొందాడు. ఇతడు సినిమా రంగంలో ప్రవేశించే ముందు అమలాపురంలో సిమెంట్, ఎరువులు, ముడి ఇనుము వ్యాపారం చేశాడు. కొన్నాళ్ళు విశాఖపట్టణంలో కాంట్రాక్టు వ్యాపారం చేశాడు.
సినిమా రంగం
ఇతడు మొదట 1964లో మంచి మనిషి సినిమాకు భాగస్వామిగా చిత్రరంగంలో ప్రవేశించాడు. నవతా ఆర్ట్ పిక్చర్స్ అనే సంస్థకు మేనేజింగ్ డైరెక్టర్ర్‌గా ఉంటూ పలు సినిమాలు నిర్మించాడు. ఈ సంస్థ పేరు మీదుగా ఇతని పేరు నవతా కృష్ణంరాజుగా స్థిరపడిపోయింది. ఇతడు స్తోమత, దక్షత, పథకం, పద్దతీ ఉన్న నిర్మాతగా పేరుగడించాడు. అమెరికా అమ్మాయి, పంతులమ్మ, ఇంటింటి రామాయణం వంటి చిత్రాలను తీసి అభిరుచి కలిగిన నిర్మాతగా పేరు సంపాదించుకున్నాడు నవత కృష్ణంరాజు. ఆయన ఇ.వి.వి.సత్యన్నారాయణను కనకాల దేవదాసు క్రింద ఓ ఇంటి భాగోతం సినిమాకు సహాయదర్శకునిగా అవకాశం ఇప్పించాడు.
ఇతడు నిర్మించిన కొన్ని సినిమాల జాబితా:
ఇతర లింకులు
వర్గం:తెలుగు సినిమా నిర్మాతలు వర్గం:తూర్పు గోదావరి జిల్లా సినిమా నిర్మాతలు
హారతి
మంగళ హారతి హిందూ సంప్రదాయ దేవతార్చనలో ఒక ముఖ్యమైన భాగం. ప్రతి దేవత యొక్క పూజ పూర్తయిన తరువాత కర్పూరంతో మంగళ హారతి ఇస్తారు. సాధారణంగా ఈ హారతి ఇస్తున్నప్పుడు అక్కడ ఉన్న పెద్దవారు ఆయా దేవతల మంగళ హారతి పాటని పాడతారు. కొన్ని సందర్భాలలో మనుషులకు కూడా హారతి ఇస్తారు. పెళ్ళి, పుట్టినరోజు లలో హారతి ఇవ్వడంలో ఉద్దేశం దిష్టి తీయడము.
కర్పూర హారతిలో ఎక్కువగా పొగ (Smoke) రాదు. అయితే సుమారు ఇటువంటి ప్రక్రియలో నిప్పులో గుగ్గిలం పొడి వేసి ధూపం వేస్తారు. ఇందులో సుగంధ భరితమైన పొగ వస్తుంది.
పూజలో హారతి ఉద్దేశ్యం
భగవంతుని పూజలో చేసే అనేక ఉపచారాలలో హారతి ఒకటి. దీనినే నీరాజనం అని కూడా అంటారు. దీపం లేదా దీపాలు లేదా కర్పూరం వెలిగించి పూజా విగ్రహానికి ముందు త్రిప్పడం హారతిలో ప్రధాన విషయం. ఇందుకు అనుబంధంగా సంగీతం వాయిస్తారు. పాటలు, శ్లోకాలు, మంత్రాలు చదువుతారు. దీనిని "హారతి" లేదా "ఆరతి" అంటారు. హారతి సమయంలో భక్తులు పాట లేదా భజనలో పాలు పంచుకొంటారు. అనంతరం హారతిని కళ్ళకద్దుకొంటారు. పురాతన కాలంలో స్వల్పంగా దీపాల కాంతి ఉన్నపుడు భగవంతుని రూపం అంత స్పష్టంగా కనిపించేది కాదు. అప్పుడు హారతి వెలుగులో కనుల పండువుగా భగవంతుని మూర్తిని దర్శించే భాగ్యం భక్తులకు కలిగేది. ఇది హారతి సంప్రదాయానికి ఇంత ప్రాముఖ్యత రావడానికి ఒక కారణం కావచ్చును.
నేతి వత్తులతో హారతి ఇవ్వడంలో అనేక సంప్రదాయాలున్నాయి. ఒకటి, రెండు, మూడు, నాలుగు, ఐదు, ఆరు, పదకొండు, పదహారు, ఇరవై - ఇలా వివిధ సంఖ్యల వత్తులతో హారతులిస్తారు. హారతి తరువాత మంత్రపుష్పం పూజ జరుగుతుంది.
దక్షిణాది, ఉత్తరాది సంప్రదాయాలు
ఉత్తర భారతదేశంలో "జయజగదీశ హరే" అనే పాట దాదాపు అన్ని పూజలలోను వాడుతారు. ఈ భజన గేయం వివిధ దేవతల స్తోత్రాలకు అనుగుణంగా పాఠాంతరాలు కలిగి ఉంది కాని అన్నింటికీ ఒకటే బాణీ వాడుతారు. దక్షిణాదిలో హారతి విధానం మరింత వైవిధ్యం కలిగి ఉంటుంది. "మంగళం" అనే పదంతో అంతమయ్యే పాటలు, శ్లోకాలు ఎక్కువగా పాడుతారు.
బయటి లింకులు
వర్గం:మంగళ హారతులు వర్గం:హిందూ సాంప్రదాయాలు
యూనివర్సిటీ అఫ్ బ్రిస్టల్
బ్రిస్టల్ విశ్వవిద్యాలయం ఇంగ్లాండ్‌లోని బ్రిస్టల్‌లోని 19 వ శతాబ్దంలో ఇంగ్లాండ్‌లోని ప్రధాన పారిశ్రామిక నగరాల్లో స్థాపించబడిన తొమ్మిది పౌర విశ్వవిద్యాలయాలలో ఒకటి. ఇది 1909 లో దాని రాయల్ చార్టర్‌ను (అధికారిక మంజూరు) పొందింది, అయినప్పటికీ ఇది 1595 లో స్థాపించబడిన మర్చంట్ వెంచర్స్ స్కూల్, 1876 నుండి ఉనికిలో ఉన్న బ్రిస్టల్ యూనివర్శిటీ కాలేజీకి మూలాలను కనుగొనగలదు.
అత్యంత ఎంపిక అవ్వబడ్డ సంస్థ, ప్రతి అండర్ గ్రాడ్యుయేట్ స్థానానికి సగటున 6.4 (సైన్సెస్ ఫ్యాకల్టీ) నుండి 13.1 (మెడిసిన్ & డెంటిస్ట్రీ ఫ్యాకల్టీ) దరఖాస్తుదారులు ఉన్నారు. దాని పరిశోధన యొక్క నాణ్యత (జిపిఎ) కోసం, 2014 రీసెర్చ్ ఎక్సలెన్స్ ఫ్రేమ్‌వర్క్‌లో దాని పరిశోధన శక్తికారణంగా బహుళ-అధ్యాపక సంస్థలలో ఇది UK లో 9 వ స్థానంలో ఉంది.
ప్రస్తుత విద్యావేత్తలలో అకాడమీ ఆఫ్ మెడికల్ సైన్సెస్కు చెందిన 21 మంది సభ్యులు, బ్రిటిష్ అకాడమీకి చెందిన 13 మంది సభ్యులు, రాయల్ అకాడమీ ఆఫ్ ఇంజనీరింగ్కు చెందిన 13 మంది సభ్యులు, రాయల్ సొసైటీకు చెందిన 44 మంది సభ్యులు ఉన్నారు. ఈ విశ్వవిద్యాలయం చరిత్రలో 13 మంది నోబెల్ గ్రహీతలతో సంబంధం కలిగి ఉంది, ఇందులో పాల్ డిరాక్, సర్ విలియం రామ్సే, సిసిల్ ఫ్రాంక్ పావెల్, సర్ విన్స్టన్ చర్చిల్, డోరతీ హాడ్కిన్, హన్స్ ఆల్బ్రేచ్ట్ బెతే, మాక్స్ డెల్బ్రూక్, గెర్హార్డ్ హెర్జ్‌బెర్గ్, సర్ నెవిల్ ఫ్రాన్సిస్ మోట్, సర్ పాల్ నర్స్, హెరాల్డ్ పింటర్, జీన్-మేరీ గుస్టావ్ లే క్లెజియో, ఇటీవల, 2015 ఎకనామిక్స్ నోబెల్ బహుమతి గ్రహీత అంగస్ డీటన్.
క్యాంపస్
thumb|200x200px| ది గ్రేట్ హాల్ ఆఫ్ ది విల్స్ మెమోరియల్ బిల్డింగ్, ఇక్కడ క్వీన్ ఎలిజబెత్ హాస్పిటల్ కొరకు అవార్డు ప్రదానోత్సవానికి ఉపయోగించబడింది వ్యవస్థాపకుడి విండోలోని ఆయుధాలు విల్స్, ఫ్రై కుటుంబాలతో సహా బ్రిస్టల్ విశ్వవిద్యాలయం స్థాపనలో ఉన్న అన్ని ఆసక్తులను సూచిస్తాయి. టిండాల్స్ పార్క్ ఎస్టేట్, రాయల్ ఫోర్ట్ హౌస్ కూడా టిండాల్ కుటుంబం యొక్క ధర్మకర్తల నుండి కొనుగోలు చేయబడ్డాయి, ఇది విశ్వవిద్యాలయాన్ని విస్తరించడానికి అనుమతిస్తుంది. ఆర్ట్స్ ఫ్యాకల్టీలోని అనేక విభాగాలు బోధన కోసం మార్చబడిన పెద్ద విక్టోరియన్ ఇళ్లలో ఉన్నాయి.
జార్జ్ విల్స్ ద్వారా గోల్డ్నీ గార్డెన్స్ బ్రిస్టల్ విశ్వవిద్యాలయం యొక్క ఆస్తిలోకి ప్రవేశించింది, అక్కడ అక్కడ అన్ని మగవారి నివాస గృహాన్ని నిర్మించాలని భావించారు. క్లిఫ్టన్ హాల్ హౌస్ యొక్క అప్పటి వార్డెన్ యొక్క నైతిక అభ్యంతరం కారణంగా ఇది నిరోధించబడింది, మగ, ఆడ నివాసాలు అంత దగ్గరగా ఉండాలనే ఆలోచనను అభ్యంతరం వ్యక్తం చేసింది. ఈ సమస్యపై మిస్ స్టార్వే రాజీనామా చేయడానికి సిద్ధంగా ఉన్నారని, అప్పటి ఛాన్సలర్ కాన్వి లాయిడ్ మోర్గాన్ మద్దతు ఆమెకు ఉందని విశ్వవిద్యాలయ రికార్డులు చూపిస్తున్నాయి. చివరికి స్టోక్ బిషప్‌లో విల్స్ హాల్‌ను కొనుగోలు చేయడానికి భూమిని కొనుగోలు చేశారు, దీనిని "క్వాసి- ఆక్స్బ్రిడ్జ్ " హాల్‌గా అభివర్ణించారు, దీనికి అతని మరణం తరువాత జార్జ్ విల్స్ యొక్క భార్య డేమ్ మోనికా విల్స్ చాపెల్‌ను చేర్చారు. thumb|200x200px| గార్డెన్స్ ఆఫ్ గోల్డ్నీ హాల్‌ను విల్స్ కుటుంబం స్వాధీనం చేసుకుంది అవాన్ జార్జ్ యొక్క మరొక వైపున ఉన్న బుర్వాల్స్ అనే భవనం గతంలో నివాస మందిరాలుగా ఉపయోగించబడింది, సర్ జార్జ్ ఓట్లీ యొక్క నివాసం. ఈ భవనం ఇప్పుడు సెంటర్ ఫర్ కంటిన్యూయింగ్ ఎడ్యుకేషన్ కొరకు ఉపయోగించబడింది.
ఇంజనీరింగ్ ఫ్యాకల్టీ
thumb| ఇంజనీరింగ్ క్వీన్స్ బిల్డింగ్ ఫ్యాకల్టీ
విద్యా దుస్తులు
thumb| బ్రిస్టల్ విశ్వవిద్యాలయంలో మాస్టర్స్ హుడ్ విశ్వవిద్యాలయం కేంబ్రిడ్జ్, ఆక్స్ఫర్డ్ అకాడెమిక్ దుస్తుల మిశ్రమాన్ని నిర్దేశిస్తుంది. చాలా వరకు, ఇది ఆక్స్ఫర్డ్-శైలి గౌన్లు, కేంబ్రిడ్జ్-శైలి హుడ్లను ఉపయోగిస్తుంది, ఇవి 'యూనివర్శిటీ రెడ్' గా ఉండాలి (పేజీ ఎగువన లోగో చూడండి)
మూలాలు
వర్గం:Coordinates on Wikidata
అలంకారికులు
ప్రాచీనులు, నర్వాచీనులని ఆలంకారికులిరులని ఇరు తెగలు. మొదటివారు గుణాలంకారమునకు ప్రాధానమిచ్చిరి. రెండవవారు వ్యంగమునకు ప్రాధాన్యమిచ్చిరి. కావుననే ప్రాచీనులగ్రంధములు- "కావ్యాలంకార: కావ్యాలంకారసంగ్రహ:" అని అలంకారపదఘటిత నామములు చెందియున్నవి. ఇరుతెగలవారిలో-కావ్యమునకు ఆత్మ విషయమున అభిప్రాయ భేదములు ఉన్నాయి. రస ప్రధానవాదులు కొందరు, అలంకార ప్రధానవాదులు మరికొందరు. గుణ ప్రధనవాదులు ఇంకొందరు, వ్యంగ్య ప్రధానవాదులు వేరొకందురు.
రసాత్మత్వవాదులు- రసాత్మత్వ సిద్ధాంతము తొలుత భరత మహర్షి నిరూపించాడు. రసరూపాత్మకమే కావ్యమని అభిప్రాయపడ్డాడు. గుణదోషాదులు లీతని మతమందున అప్రధానమయినవి, రసము ప్రధానము. ఈమతమునే, శృంగారతిలకము, రుద్రటుని కావ్యాలంకారము, రజశేఖరుని కావ్యమీమాంస, భోజుని సరస్వతీ కంథాభరణము పోషించినవి. కాన వీరందరూ "రసాత్మత్వవాదులు".
అలంకారతత్మవాదులు- వీరియందు అగ్రగణ్యుడు భామహుడు. చమత్కారమగు వాక్యమే 'వక్రోక్తీ అనియు, చమత్కారమున్నప్పుడే అలంకారతత్వము సిద్ధించునుననియు, అది ప్రధానముగా గలదియే కావ్యమనియు నీతని అభిప్రాయము. భామహుడు - "శబ్దార్ధౌ సహితౌ కావ్యం యుక్తం వక్రస్వభావోక్త్యా" అని కావ్య లక్షణమును నిర్వచించెను. వక్రోక్తి కారుడగు కుంతకుడు సయితము భామహు ననుకరించి యధాసాంఖ్యము మున్నగువారిని అలంకారత్వము శూన్యమని వచించె. " వక్రోక్తి: కావ్య జీవితం" అని ఈతని నిర్వచము.
గుణాత్మత్వవాదులు- కావ్యమునకు గుణములు ప్రధానమని వీరి అభిప్రాయము. అనగా అవి సాక్ష్యాత్తుగ ఉపస్కరములు కావనియు, "విశిష్టా పద రచనా రీతి:, విశేషోగుణాత్మా" అని చెప్పినటులు వైదర్భి మున్నగు రీతులద్వారమున కావ్యోపస్కరములనియు జెప్పవలయును. దండి, వామనులు ముఖ్యులు. ఓచిత్యయుక్తమగు వక్రోక్తిని కాంతి రూపముగు గునముగ అంగీపరింప వలయు, తద్విశిష్టమగు రీతియే కావ్యమునకు ఆత్మ అని దండి భామహుడితో భేదించాడు., నీతడు సమధిగుణమును కావ్యసోభాసర్వస్వమని పేర్కొనినాడు. ఈతని మతమునే వామనుడు బాగా వివరించాడు. "రీతి రాత్మా కావ్యస్య, విశిష్టాపదరచనా రీతి:, విశేషో గుణాత్మా" అని వామనుడు గుణయోగమనంగీకరించాడు.
నిగమానంద పరమహంస
స్వామి నిగమానంద పరమహంస (జననం నళినీకాంత ఛటోపాధ్యాయ ; 18 ఆగష్టు 1880 - 29 నవంబర్ 1935  ) ఒక భారతీయ యోగి, గురువు మరియు ఆధ్యాత్మికవేత్త. ఇతను శాక్త సంప్రదాయంని అనుసరించారు. మరియు ఇతను వేదాంత, తంత్ర, యోగ మరియు ప్రేమ లేదా భక్తి యొక్క పరిపూర్ణ ఆధ్యాత్మిక గురువుగా ఖ్యాతిగాంచారు. ఇతని అనుచరులు అతనిని తమ ఠాకూరాగా గౌరవించేవారు. నిగమానంద నదియా జిల్లాలోని కుతాబ్‌పూర్ (ప్రస్తుతం బంగ్లాదేశ్ మెహెర్‌పూర్ జిల్లా )లో బెంగాలీ బ్రాహ్మణ కుటుంబంలో జన్మించారు. అతను ఆదిశంకరుని దశనామి సంప్రదాయం నుండి సన్యాసాశ్రమం స్వీకరించారు. సన్యాసిగా నియమితులైన తరువాత, అతను పరిబ్రాజకాచార్య పరమహంస శ్రీమత్ స్వామి నిగమానంద సరస్వతీ దేవ అని పిలువబడ్డారు.నిగమానంద నాలుగు విభిన్న సాధనలలో (ఆధ్యాత్మిక విభాగాలు) పరిపూర్ణత సాధించారు: తంత్ర, జ్ఞాన, యోగా మరియు ప్రేమ.ఈ అనుభవాల ఆధారంగా, అతను ఐదు బెంగాలీ భాషా పుస్తకాలను రచించాడు: బ్రహ్మచర్య సాధన, యోగి గురు, జ్ఞాని గురు, తాంత్రిక గురు. నిగమానంద తాను ఎల్లప్పుడూ నిర్వికల్ప సమాధి స్థితిని అనుభవించినట్లు చెప్పేవారు.
జీవిత విశేషాలు
అతని పుట్టినప్పుడు, నిగమానందకు నళినీకాంత అని పేరు పెట్టారు. అతని తండ్రి పేరు భుబన్ మోహన్, తల్లి పేరు మాణిక్య సుందరి దేవి. నళినీకాంత తను పదమూడు సంవత్సరాల వయస్సులో (1893) తన తల్లి మాణిక్య సుందరి దేవిని కలరాతో కోల్పోయాడు, అది అతనిని నిరాశకు గురి చేసింది. 1894-95లో విద్యార్థి స్కాలర్‌షిప్ పరీక్షలో ఉత్తీర్ణత సాధించి మెహర్‌పూర్ ఉన్నత పాఠశాలలో చదువుకున్నారు. 1895లో ఢాకా అసనుల్లా ఇంజినీరింగ్ కాలేజీలో చేరారు. 1897లో అతని తండ్రి హలీసహర్‌కి చెందిన సుధాన్సుబాలా దేవి అనే పదమూడేళ్ల అమ్మాయిని అతనికిచ్చి వివాహం చేశారు. అతను 1899 లో తన అధ్యయనాన్ని పూర్తి చేసాక, అక్కద పరిసరాలలో ఉన్న ఒక ఎస్టేట్ అయిన దినాజ్‌పూర్ జిల్లా బోర్డులో సేవలో చేరాడు. వాద్రా, 1901 చివరిలో (పెళ్లయిన సుమారు ఐదు సంవత్సరాలు) అతను నారాయణపూర్ ఎస్టేట్ (జమీందారి) సూపర్‌వైజర్‌గా పనిచేస్తున్నప్పుడు, అతని భార్య స్వగ్రామానికి వెళ్ళినది. ఒకరోజు రాత్రి నళినీకాంత తన భార్య టేబుల్ వద్ద నిలబడి ఉన్న నీడ చిత్రాన్ని చూశారు.తాను ఆశ్చర్యంతో, దీనిని విచారించడానికి కుతాబ్‌పూర్‌కు వెళ్లాడు. అనుకోకుండా అతని భార్య నివాసానికి చేరుకొనే ఒక గంట ముందు ఆమె చనిపోయిందని తెలుసుకున్నాడు. అతను క్షుద్ర శాస్త్రం ద్వారా తన భార్యను చేరుకోవడానికి ప్రయత్నించి విఫలమయ్యాడు.
అతను తన భార్యను కోల్పోయే వరకు, నళినీకాంత మరణాన్ని అంతిమ ముగింపుగా చూశారు. ఆమెను పోగొట్టుకోవడం వల్ల మరణానంతర జీవితం తప్పక ఉంటుందని నమ్మారు. ఈ ప్రశ్నతో నళినీకాంత చాలాకాలం మధన పడ్డారు .ఈ విచారణ అతన్ని అడయార్‌లోని థియోసాఫికల్ సొసైటీలో థియోసఫీని అధ్యయనం చేయడానికి మద్రాసు (ప్రస్తుతం చెన్నై) తీసుకువెళ్లింది. ఒక మాధ్యమం ద్వారా, అతను తన భార్యతో మాట్లాడగలిగారు, కానీ సంతృప్తి చెందలేదు. సమాజంలో అతని చర్చలు, చనిపోయిన భార్యను కలుసుకోవాలనే కోరికను తీర్చగల యోగి కోసం వెతకడానికి దారితీసింది మరియు "మరణం తర్వాత జీవితం" ఉంటుందా అన్న విచారణకు మార్గం చూపగలిగాయి.
ఈ రహస్యాన్ని ఛేదించడానికి, బమఖేపా నళినీకాంతకు వేదాంతి గురువు నుండి అద్వైత జ్ఞానాన్ని పొందమని సలహా ఇచ్చాడు. 1902లో జ్ఞాని గురువు కోసం వెతికారు. అతను భారతదేశంలోని రాజస్థాన్ రాష్ట్రంలోని పుష్కర్ పవిత్ర స్థలంలో గురువు సచ్చిదానంద సరస్వతిని కలుసుకున్నాడు. తనకు కలలో తారా మంత్రాన్ని అందించిన సాధువు సచ్చిదానంద సరస్వతి అని అతను గ్రహించారు. నళినీకాంత అతని శిష్యుడు అయ్యారు, మరియు బ్రహ్మం (నిరాకార దేవుడు), బ్రహ్మ సూత్రాలు మరియు వేదాంత సిద్ధాంతాలను నేర్చుకున్నారు. అతను సచ్చిదానంద చేత సన్యాస దీక్ష పొందాడు మరియు ఆ సూత్రం ప్రకారం అతని పేరు నిగమానందగా మార్చుకున్నాడు.
మళ్ళీ కొంతకాలానికి నిగమానందుడు గురువుని వెదకడానికి బయలుదేరాడు. 1903లో అతను "యోగి గురువు" యోగ మాస్టర్ గా పిలవబడే సుమేరు దాస్టీ ను కలిశారు. ఆయనను "సుమేరు దాస్జీ" అని పిలిచాడు (ఇతని మరియొక పేరు కూట్ హూమి లాల్ సింగ్). నిగమానందని అతను తన శిష్యుడిగా అంగీకరించరించారు. దాస్ మార్గదర్శకత్వంలో యోగా నేర్చుకున్నారు. కఠినమైన అభ్యాసం తరువాత, 1904 ఉత్తరాయణ పుణ్యకాలంలో, నిగమానంద సవికల్ప సమాధి స్థితి సాధించే నైపుణ్యం సాధించగలిగాడు. అటుపై కొంతకాలానికి నిగమానందుడు తాను పరిపూర్ణ నిర్వికల్ప స్థితిని అనుభవించాలని కోరుకున్నాడు - కామాక్ష, గౌహతి, అస్సాం (నీలాచల్ కొండ)లో అత్యంత అధునాతనమైన యోగ సమాధితి అభ్యసించారు.
1904లో నిగమానంద కుంభమేళా చూడడానికి అలహాబాద్ వెళ్ళినప్పుడు, శృంగేరి మఠానికి చెందిన జగద్గురు శంకరాచార్యల వారు నిగమానందకు "పరమహంస" బిరుదునిచ్చి " పరిబ్రాజకచారయ్ పరమహంస శ్రీ పిచ్చి స్వామి నిగమానంద సరస్వతీ దేవా" (పరిబ్రజకచార్య దేవా)గా ప్రసిద్ధి చెందారు.
నిగమానంద తన జీవితంలో చివరి పద్నాలుగు సంవత్సరాలు పూరిలో గడిపారు. అతను 29 నవంబర్ 1935న కలకత్తాలో మరణించారు.
స్థాపించిన సంస్థలు
నిగమానంద తన మొదటి యోగా ఆశ్రమాన్ని 1905లో (1312 BS) గారో హిల్స్‌లోని కోడల్‌ధోవాలో స్థాపించారు, దీనిని ఇప్పుడు "గారోహిల్-యోగాశ్రమం" అని పిలుస్తారు. అతని ప్రసిద్ధ పుస్తకం "యోగి గురు" (యోగిగురు), ఇక్కడ 14 రోజుల్లో వ్రాయబడింది.
సోమయాగం
సోమం పెద్ద యజ్ఞం. క్లిష్టమైన అనుష్ఠానాలు ఎన్నో ఇందులో ఉన్నాయి. ఎన్నో వస్తువులునూ, ఋత్విక్కులు ఉంటేగానీ సాధ్యం కాని పని. కనుక, ఇది నిత్య కర్మాంతర్గతం కాదు. బ్రాహ్మణులు వంశంలో మూడు తరాలుగా ఎవ్వరున్నూ ఈ యజ్ఞం చెయ్యకపోతే నింద తగిలేది. దుర్బ్రాహ్మణులు అని పిలిచేవారట. ఈ అనుష్ఠానం చాలా ప్రాచీన మైనది. పార్సీలు కుడా చేసేవారు. సోముడు ఒకానొక దేవత, దేవతే కాదు, దేవతల్లో ఒక రాజుకూడా.దిగధిపతులైన దేవతలు నలుగులు, అందులో సోముడు ఉత్తరదిశకు రాజు. ఇంద్ర వరుణ యములు క్రమంగా పూర్వపశ్చిమ దక్షిణాలకు రక్షకులు. సోమదేవత అవస్థిత ద్యులోకంలో. సోమలత పృధివీలోకంలో ఆయన ప్రతినిధి.
నిగమానంద పరమహంస
స్థాపించిన సంస్థలు
నిగమానంద 1912 లో జోర్హాట్‌లో శాంతి ఆశ్రమాన్ని స్థాపించారు, సనాతన ధర్మాన్ని, నిజమైన విద్యను వ్యాప్తి చేయడం మరియు భగవంతుని అవతారంలో అందరికీ సేవ చేయడం కోసం దీనిని స్థాపించారు.
సోమయాగం
సోమలత
ఈసోమలత హిమాలయాలకు ఉత్తరంగా ఉన్న మూజవంత పర్వతంలో దొరికేది. ఈ పర్వతం ఎక్కడో ఇప్పుడు మనకు సరిగ్గా తెలీదు. అనంతర కాలంలో ఇదే కైలాస పర్వతంగా మారి ఉండవచ్చును. మూజవంతం రుద్రుడు వాసభూమి. ఈ రుద్రుడే మన మహాదేవుడు. సోమం ఆయన చిహ్నం. మహాదేవుడు సోమకలాధరుడు. అందువలన సోమ శబ్దానికి అర్ధం చంద్రుడు. సోమపానం వలన ఆనందమూ, బలము లభించేవి.పార్సీలు సోమాన్ని హౌమా అని అంటారు.మన సమాజమ్లో సోమయగం లోపించినా పార్సీలలో ఇప్పటికీ నిలచి ఉంది.కాని వాళ్ళు వాడె లతా రసం అంతగా పానయోగ్యం కాదు. దీనివల్ల దేవతలకుగాని మానవులకుగాని ఎలాంటి తృప్తి కలుగదు. వాస్తవానికి పూర్వకాలంలో యజ్ఞాలలో వాడే సోమలత ఏమిటో మనకు సరిగ్గా తెలియదు. వైదిక సమాజంలో ఈ యజ్ఞం వ్యాపకంలో ఉన్నప్పుడే సోమలత దుర్లభంగా ఉండేది. పర్వతాల్లోంచి దీన్ని తెచ్చి అమ్మటం కొందరికి వ్యాపారంగా నిలిచేది. ఈ లత దొరక్కపోవటమే ఈ యాగం నిలిచి పోవడానికి ఒక కారణము కావచ్చునేమో అని అనిపిస్తుంది.
నిగమానంద పరమహంస
మూలాలు
వర్గం:1880 జననాలు వర్గం:1935 మరణాలు వర్గం:హిందూ గురువులు
సోమయాగం
సోమయాగ భేదాలు
ఈ యాగంలో ప్రకారభేదాలు చాలా ఉన్నాయి.క్షత్రియులు మాహాడంబరంగా చేసే అశ్వమేధ యాగం, రాజసూయ యాగం కూడా సోమయాగ విశేషాలే.క్షత్రియ వైశ్యులు కాలక్రమంలో సోమపాన అధికారాన్ని పోగట్టుకున్నారు. వీరు ఈ యజ్ఞాన్ని చెయ్యవచ్చును. కాని సోమానికి బదులుగా అశ్వత్థ, ప్లక్ష వృక్షాల రసాన్ని క్షత్రియులును, వైశ్యులు పెరుగును తాగాలని నియమం.
సోమయాగం రకరకాలుగా ఉంటుంది. ఒకారోజే పట్టేది ఐకాసికం లేదా జ్యోతిష్టోమం, అంతకుమించి పట్టేది అహినం. దీనికి మించింది సత్రం. సంవత్సరకాలం అంతా చెయ్యతగిన సత్రయాగాలు కూడా ఉన్నాయి. ఇందులో మళ్ళీ అగ్నిష్టోమం, షోడశి, అతిరాత్రం అని పలు రకాలు ఉన్నాయి.
పద్ధతి
గృహస్థుని అగ్నిశాలలో సోమయాగం చెయ్యడానికి చోటుచాలదు. గ్రామానికి బయట యజ్ఞ భూమిని నిర్దేశించేవారు. దీనిపేరు దేవయజన భూమి. అక్కడ రెండు వేదులు నిర్మింపబడేవి. ఐష్టికవేది, సౌమికవేది. ఐష్టికవేదికి పక్కగా యధాస్థానంలో ఆహవనీయాది అగ్నులు మూడు, బ్రహ్మాది ఋత్విక్కుల స్థానము కల్పింపబడేవి.
ఇష్టియాగానికి నలుగు ఋత్విక్కులు కావాలి. సోమయాగానికి 6 గురు కన్నా ఎక్కువ కావలెను. అందరి పేర్లూ తెలియనక్కర్లేదు. అద్వర్యుడూ-హోతా, బ్రహ్మ, అగ్నీత్తు వీళ్ళు ఉంటారు.ప్రతిప్రస్థాత, మైత్రావరుణులు అధ్వర్యుహోతులకు సహకారులుగా ఉండాలి. బ్రాహ్మణాఛ్హంసి ఆఛ్హావకులనే మరి ఇద్దరు హోతకు సహాయం చేస్తారు. సోమయాగంలో సామగానం కూడా ఉంటుంది. కనుక ఉద్గాత అనే ఋత్విక్కు అతనికి తోడ్పడడానికి గాను ప్రస్తోతాప్రతిహర్తులనే మరి ఇద్దరు కావాలి. మొత్తం వీళ్ళు 11 మంది కాగా, ఇంకో 5 గురితో ప్రయోజనము ఉంటుంది.ఈ 16 మంది గాక, చమసాధ్వర్యులనే మరో 10 మందితో పని ఉంటుంది.
అగ్ని స్థాపనానంతరము యజమాని దీక్షా కార్యక్రమము చేయాలి.సపత్నీకుడై యజమాని యజ్ఞసాల బయట కూర్చోవాలి. క్షురకర్మ అయిన తరువాత స్నానం, పొడిగుడ్డలు కట్టుకొని కుశల మీద నిలబడి ఒంటికి వెన్నరాయించుకోవాలి; కళ్ళకు కాటుక పెట్టుకోవాలి. కుశలతో వళ్ళు తుడుచుకొని శుద్ధిని పొందాలి. వేళ్ళు ముడుచుకొని పిడికిపట్టి యజ్ఞ గృహంలో ప్రవేశించాలి. యజ్ఞం ముగిచేవరకు బయటకురాకూడదు. ఇప్పుడో ఇష్టియాగాన్ని చెయ్యాలి. దీని పేరు దీక్షణీయ ఇష్టి. దీక్షానుకూలమైన ఇష్టి వలన ఈపేరు.దాని తరువాత యజమాని కృష్ణాజినాన్ని పరచి దీనిమీద కూచుంటాడు. తృణాధినిర్మితమైన మేఖల ధరిస్తాడు. ఉష్ణీషాన్ని ధరిస్తాడు. హరిణశృంగాన్ని బట్ట కొంగున ముడి కట్టుకొని, చేత్తో ఔదుంబరశాఖా దండాన్ని ధరిస్తాడు. ఇది యజమాని వేషం.యజమాని పత్ని ఉష్ణీషాకి బదులుగా ఆవిడ తలకు వలలాంటి దాన్ని తగిలిస్తారు. ఈవిధమైన వేశ్హానికి అంతరార్ధం ఉంది. దీక్షాకర్మ యజమానికి నూతనజన్మాన్ని ప్రసాదిస్తుంది. యజ్ఞాసాలే మాతృగర్భం. అక్కడ ఆయన యజ్ఞం ముగిసేంతవరకు గర్భవాసం చేస్తున్నాడు. యజ్ఞం ముగియగానే అక్కడనుంచి నూతన జన్మాన్ని పొంది విష్క్రమిస్తున్నాడు. ఆయన వేషభాషాదికానికి తాత్పర్యం ఏమిటో, ఐతిరేయ బ్రాహ్మణం వివరించి చెబుతుంది.
మిగతా కార్యక్రమాలు : దీక్షణీయ ఇష్టి : వ్రత పానం | ప్రాయణీయ ఇష్టి (రెండవరోజు) | సోమక్రయం | ఆతిధ్య ఇష్టి | ప్రవర్గ్యోపసత్తులు | అగ్నిస్థాపన | అగ్నిషోమప్రణయనం |అగ్నిషోమియ పశుయాగం | సవనం | జలానయనం |సోమాభిషపం |ఉపాంశుహోమం | స్తోత్రపాఠం | ద్విదైవత్య యాగం | శుక్రమాందీ గ్రహాలు | చమసాహుతి | ప్రాతఃసవనం |మాధ్యందిన సవనం | తృతీయ సవనం | అవబృధ స్నానం | ఉదనీయ ఇష్టి | సమాప్తి | అగ్నిష్టొమ కర్మసూచి | దక్షిణ.
అగ్నిష్టోమ యజ్ఞం చాలా ఖర్చుతో కూడినపని. అధమం ఒక వందైనా ఆవులని దక్షిణగా ఇవ్వాలి. ఋత్విక్కులవంతు - బ్రహ్మ, ఉద్గీత, హోత, అధ్వర్యుడు వీరికి తలకు 12 చొప్పున మొత్తం 48 ఆవులు కావాలి. మొగతా వారికి మిగిలినవి పంచాలి. గుర్రము, కొద్దిగా బంగారము, బట్టలు, పిండి, నువ్వులు దక్షిణగా ఇవ్వాలి.
సోమలతా స్వరూపం
వేదము, అవస్తా వీటిని పరిశీలించిచూస్తే సొమలత ఔషధి తరహాకు చెందినదని తెలుస్తుంది. సోమరవ వర్ణం అరుణపింగళం. దాని రసం తియ్యగాఉంటుంది. మధుశబ్దం సోమానికి నామాంతరము. కొంచెం నిషా కలిగించి, ఎక్కువగా మాట్లాడించే గుణము, శరీరానికి బలాన్ని ఇస్తుంది. దేవతలు సోమపాన ప్రియులు. సోమరసం వ్యాధి నివారకం. ఒకప్పుడు దేవతలకి కూడా సోమరం దుర్లభంగా ఉండేది. దేవతలు దానికోసం తహతహలాడి ఉపాయ పూర్వకంగా దాన్ని తెచ్చుకున్నారు. ఈ కథలు వేదంలో ఎక్కడపడితే అక్కడ కనిపిస్తాయి. స్వర్గంలో సర్వోఛ్హ్హస్థానంలో గుప్తంగా ఉన్నదాన్ని సుపర్ణుడు - శ్యేనపక్షి - దేవతలకోసం, ఇంద్రుడి నిమిత్తం, దీన్ని సంపాదిస్తాడు. గరుడుడు అమృతాన్ని తీసుకురావటం పురాణాల్లో కూడా కనిపిస్తుంది. అందుకే సోమరసాన్ని అమృతంతో పోలుస్తారు. సోమం నీటిలో, సముద్రంలో ఉన్న సంగతిని పురాణాలు పేర్కుంటాయి. సముద్ర మథనం అందరికీ తెలిసినదే.
గంధర్వుల వద్ద సోమరసం రహస్యంగా ఉండేదనే అంశం వెదంలో కనిపిస్తుంది. సుపర్ణిపక్షి దాన్ని తెచ్చింది. ఈ సుపర్ణి ఇంకో రెవ్వరో కాదు, స్వయంగాయత్రి. గంధర్వుల దగ్గర ఉన్న సోమాన్ని వంచించి వాగ్దేవి తీసికోరావటం సోవిక్రయకాలంలో అభినయించేవారని లోగడ. గాయత్రి శ్రేష్థచంధస్సు; వేదమంత్రమే వాక్కు. వేదసారమైన గాయత్రి మంత్రం శ్రేష్ఠ వాక్కు. కనుక వాగ్దేవే గాయత్రి. ఈవిడే దేవతలకు సోమాన్ని తెచ్చి పెట్టింది. అమృతత్వాన్ని ప్రసాదించింది. దేవతలు సోమయాగం చేసే వాళ్ళు. విశ్వకర్మ ప్రజాపతి సోమయాగంచేసే, సృష్టి ఆరంభంచాడు.
ఇతరదేశాల్లో సోమం
ఆవేస్తాశాస్త్రం కూడా ఇంచుమించుగా ఆయా విషయాలన్నింటినీ వర్ణిస్తుంది. గ్రీకుపురాణాలు కూడా దేవరాజైన జ్యూయస్ నిమిత్తం ఈగిల్ పక్షి మధువును తెచ్చి పెట్టిన కథ చెబుతాయి.ఈ వృత్తాంతాన్నే జర్మన్ గ్రంథాలు దేవరాజే ఈగిల్ పక్షి అయి మధువును తెచ్చాడని చెబుతాయి. ఈ ఈగిలే శ్యేనం, సుపర్ణం. మధువే సోమం.